詩一首
作者：歐陽修
朝代：宋

paragraphs: 文出升平世，禾生大有年。
四克今日月，六合古山川。
反朴次三五，古文丁一千。
王功因各定，大作不相沿。
主化布于下，人心孚自天。
上方求士切，公亦立仁先。
才行苟并至，位名尤兩全。
末由弓冶手，安比父兄肩。
幸及布衣仕，宜希守令先。
尺刀元並用，丹白具同研。
去吏多甘老，休兵坐力田。
干戈包已久，永卜本文延。